Diari Oficial de la Generalitat Valenciana


Sumari del DOGV 8139, del 02-10-2017 (2017/8552)

RESOLUCIÓ de 27 de setembre de 2017, del secretari autonòmic de Medi Ambient i Canvi Climàtic, per la qual es concedeixen per a l'exercici 2017 les subvencions a municipis de la Comunitat Valenciana per a l'execució d'obres en matèria d'abastiment d'aigua, sanejament i defensa contra inundacions.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8139

Data del DOGV
:   02-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/8552


Data del document
:   27-09-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 27 de setembre de 2017, del secretari autonòmic de Medi Ambient i Canvi Climàtic, per la qual es concedeixen per a l'exercici 2017 les subvencions a municipis de la Comunitat Valenciana per a l'execució d'obres en matèria d'abastiment d'aigua, sanejament i defensa contra inundacions. [2017/8552]  
L'Ordre 13/2017, de 21 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, aprovava les bases reguladores per a la concessió de subvencions als municipis en l'execució d'obres en matèria d'abastiment d'aigua, sanejament i defensa contra inundacions, donant així compliment al que disposa l'apartat 2 de l'article 9 de la Llei 38/2003, de 17 de novembre, general de subvencions i d'altra banda, segons disposa l'article 23 de la mateixa llei, la iniciació del procediment de concessió de les ajudes es realitzarà per mitjà de convocatòria aprovada per l'òrgan competent.  
  
Per mitjà de la Resolució de 25 de maig de 2017, de la Conselleria d'Agricultura, Medi Ambient, Canvi Climàtic i Desenvolupament Rural, es van convocar subvencions per a l'exercici 2017 als municipis de la Comunitat Valenciana per a l'execució d'obres en matèria d'abastiment d'aigua, sanejament i defensa contra inundacions DOGV número 8060, de 12.06.2017.  
Segons l'apartat 7 de la base 7 de l'Ordre 13/2017, la comissió d'avaluació, constituïda d'acord amb l'apartat 4 de la base 7 de la mateixa ordre, emetrà un informe amb els criteris de concessió i formularà la proposta de concessió de subvencions, amb el propòsit de complir l'objectiu principal de la convocatòria, expressat en la base I de l'Ordre 13/2017 i d'acord en tot moment amb l'articulat de l'ordre i la resolució de convocatòria de 25 de maig de 2017.  
Conforme amb l'anterior, i en atenció a allò que s'ha exposat en l'article 160 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i en virtut de les facultats conferides per l'article 17 de la Llei 5/1983, de 30 de desembre, del Consell, havent tingut en compte la normativa bàsica de la Llei 38/2003, de 17 de novembre, general de subvencions, així com el Reglament, Reial decret 887/2006 de 21 de juliol, que la desenvolupa.  
  
En virtut d'això i, fent ús de les facultats atribuïdes per la Resolució de 27 de juliol de 2015, de la consellera d'Agricultura, Medi Ambient, Canvi Climàtic i Desenvolupament Rural, per la qual es deleguen determinades competències en els distints òrgans de la Conselleria, resolc:  
  
Primer. Concessió de subvencions  
Concedir una subvenció als municipis que es citen a l'annex I de la present resolució amb càrrec a l'aplicació pressupostària 44.80.41.844.15.4, línia S7299000, dels pressupostos de la Generalitat per a l'exercici 2017, tal com estableix la convocatòria de 25 de maig de 2017, per un import global d'1.462.145,62 - i amb els imports individuals desglossats a l'annex I.  
  
Segon. Sol·licituds desestimades  
Desestimar les sol·licituds de l'annex II d'aquesta resolució, per algun dels motius següents:  
1. Sol·licitud desestimada segons informe de la comissió d'avaluació redactat de conformitat amb els criteris de ponderació i en atenció al nombre màxim d'ajudes i disponibilitat pressupostària segons el punt segon de la convocatòria.  
2. Haver presentat la sol·licitud fora del termini fixat a la convocatòria (apartat tercer, i apartat quart, de la convocatòria).  
3. No correspondre la sol·licitud amb les bases reguladores que regeixen les ajudes objecte de la convocatòria (base primera i base tretzena) o no complir amb l'objectiu de la convocatòria, ni amb la resta de requisits exigits a l'apartat primer de la convocatòria, per a ser objecte de subvenció.  
4. No haver aportat la documentació requerida en els terminis atorgats (base sèptima, punt tres), pel que es té el sol·licitant desistit de la seua petició. O bé, no complir amb l'article 13 de la llei 38/2003, general de subvencions.  
5. Renúncia al dret, per mitjà de comunicació expressa, o per mitjà de la no-acceptació expressa de la subvenció concedida, que serà interpretada com a renúncia a la mateixa, amb els efectes alliberadors del crèdit proposat (base onzena).  
  
Tercer. Sol·licituds no presentades telemàticament  
Desestimar les sol·licituds presentades de manera no telemàtica, essent aquesta la forma requerida per la Resolució de 25 de maig de 2017, de convocatòria de subvencions, en el seu apartat tercer i segons l'article 14.2 de la Llei 39/2015, d'1 d'octubre, del procediment administratiu comú de les administracions públiques. Aquestes sol·licituds es troben relacionades a l'annex III.  
  
Contra aquesta resolució, que esgota la via administrativa, es pot interposar recurs potestatiu de reposició segons els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes, comptat des del dia següent al de la seua publicació i davant el mateix òrgan que va dictar la resolució, o bé recurs contenciós administratiu, interposat davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptadors des del dia següent al de la seua publicació, de conformitat amb el que es disposa en l'articulat de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici de la possibilitat que els interessats puguen interposar, si escau, qualsevol altre que estimen oportú.  
  
DISPOSICIÓ FINAL  
  
La present resolució produirà efectes a partir de l'endemà de la publicació en el Diari Oficial de la Generalitat Valenciana.  
  
València, 27 de setembre de 2017.- El secretari autonòmic de Medi Ambient i Canvi Climàtic: Julià Àlvaro Prat.